Biofilm

Biofilm inggih punika kempalanipun sèl-sèl mikroorganisme/mikrob mliginipun jinis bakteri ingkang tumemplèk ing satunggalipun lelumahan lan dipunlèmèki déning polisakarida ingkang dipunèkskrèsikaken déning sèl-sèl bakteri.[Madigan MT, Martinko JM, Brock TD. 2006.  Brock Biology of Microorganisms. New Jersey: Pearson Prentice Hall. Kaca: 617-619.]
Wontenipun biofilm dipunsebabaken amargi mikroorganisme langkung remen damel lingkungan mikro lan relung (niche) piyambak.[Prescott LM, Harley JP, Klein DA. 2002. Microbiology. Boston: McGraw-Hill. Kaca:620-622.] Mikrofilm ngrangkep nutrisi kanggé tuwuhipun populasi mikroorgaanisme lan mbiyantu uwalipun sèl-sèl saking lelumahan wonten ing sistem ingkang mili. Lelumahan punika dados habitat ingkang wigatos tumrap mikroorgaanisme amargi nutrisi saged kaserep ing lelumahan saéngga kandhutan nutrisinipun saged langkung inggil tinimbang ing lebet larutan. Konsekuènsinipun inggih punika, cacah lan aktivitas mikroba wonten ing lelumahan limrahipun langkung inggil tinimbang nalika wonten ing toya.

Ngantos dumugi taun 1980-an, modhèl tetuwuhan kanthi biofilm dipunanggep minangka satunggalipun wewujudan ingkang narik kawigatosan lan sanès satunggalipun studi èlmiah ingkang temenan. Salajengipun, bukti-bukti ingkang sampun dipunkempalaken nedahaken bilih pawangunan biofilm inggih punika modhe tetuwuhan ingkang langkung dipunremeni déning mikroorganisme, sanèsipun punika mèh sadaya lelumahan ingkang kénging utawi kontak kaliyan mikrob dipunpanggihi saged nyurung pawangunan biofilm. Adhedhasar punika, studi babagan biofilm saged dados langkung intènsif.[Lerner KL, Lerner BW. 2003. World of Microbiology and Immunology. Farmington Hills, MI: The Gale Group, Inc. Kaca: 67-68.]

 Cathetan suku 

 Pranala njawi 
 Buku babagan biofilm (biofilm hypertextbook)  
 Biofilm ing toya (biofilm in streams) 

Kategori:Artikel mawa basa krama
Kategori:Mikrobiologi
Kategori:Baktèri
Kategori:Biologi sèl